**Z A P I S N I K**

s 24. sjednice Odbora za Statut i Poslovnik Gradskog vijeća Grada Ivanić-Grada održane dana 29. ožujka 2016. godine (utorak) s početkom u 17,00 satiu prostorijama Gradske uprave, Park hrvatskih branitelja 1, Ivanić-Grad.

Prisutni članovi odbora:

1. Tomislav Kunovec – predsjednik odbora
2. Gordana Kanić - članica
3. Željko Pongrac – član
4. Goran Leš – član
5. Laura Voštinić - članica

G. Tomislav Kunovec – otvorio je sjednicu i konstatirao da sjednici prisustvuju svi članova Odbora za Statut i Poslovnik te se mogu donositi pravovaljane odluke.

Predsjednik Odbora dao je na usvajanje predloženi

**DNEVNI RED**

1. Razmatranje i usvajanjezapisnika s 23. sjednice Odbora za Statut i Poslovnik,

2. Razmatranje prijedloga i očitovanje o prijedlogu:

a) Odluke o izdvajanju Knjižnice iz Pučkog otvorenog učilišta Ivanić-Grad,

b) Odluke o osnivanju Gradske knjižnice Ivanić-Grad,

c) Odluke o imenovanju privremene ravnateljice Knjižnice Ivanić-Grada,

3. Razmatranje prijedloga i očitovanje o prijedlogu Odluke o prihvaćanju Povelje

prijateljstva i suradnje između Grada Novske i Grada Ivanić-Grada,

4. Razno.

Rad po utvrđenom dnevnom redu.

**TOČKA 1.**

G. Tomislav Kunovec – dao je na razmatranje zapisnik sa 23. sjednice Odbora za Statut i Poslovnik.

Rasprave o istom nije bilo, te je jednoglasno usvojen Zapisnik 23. sjednice Odbora za Statut i Poslovnik.

Rad po utvrđenom dnevnom redu.

**TOČKA 2.**

Laura Voštinić – navodi kako se obrazloženje može objediniti za sve tri odluke, ali su same odluke podijeljene jer prvo treba razdvojiti knjižnicu, osnovati novu, a zatim imenovati privremenu ravnateljicu. Zakonom o knjižnicama određeno je kako knjižnica mora djelovati kao samostalna javna ustanova. Drugi gradovi su to odradili dok Grad Ivanić-Grad još nije, no došao je taj trenutak gdje bi se naša knjižnica odvojila od Pučkog otvorenog učilišta. Jedan od važnih razloga i potreba odvajanja su, uz zakonsku obvezu, sama financijska sredstva. Knjižnica gubi velike iznose što se tiče poticaja Ministarstava kulture jer nije samostalna nego pripada Pučkom otvorenom učilištu.

Što se tiče imenovanja privremene ravnateljice, to će biti djelatnica koja već tamo radi koja je profesionalna i stručna za tu funkciju, gđa. Senka Kušar Bisić.

G. Željko Pongrac – izvještava kako će doći gospođa iz Gradske knjižnice iz Zagreba koja će cijeli postupak detaljno pojasniti i reći u konačnici koliko je zbog djelovanja knjižnice u sklopu Pučkog otvorenog učilišta izgubljeno novaca. Iako je bilo uvjeravanja da to nije dobro, zakonski okviri su vrlo jasni. Odvajanje knjižnice će biti i ništa se neće izgubiti, niti će biti dodatnih opterećenja na proračun.

G. Tomislav Kunovec – prenosi vijest sa sjednice Gradskog odbora HSS-a gdje je izrečen stav članova HSS-a koji su protiv ove odluke, jer nije točno definiran podatak koliki su prihodi knjižnice, kolika se sredstva iz proračuna Grada Ivanić-Grada budu dodatno potrošila s obzirom na podijelu, koliki će biti troškovi u odnosu na dosadašnje stanje. Općenito Grad gubi jako puno sredstava, a nije direktno napisano zašto se knjižnica mora odvojiti.

Gđa. Laura Voštinić – iznosi članke Zakona po kojima knjižnica mora samostalno djelovati. Neće se dodatno povećati troškovi s obzirom da će ostati u prostoru koji i sada koriste, kao što su rekle predstavnice Matične službe Knjižnice grada Zagreba, kvadratura knjižnice zadovoljava te neće biti znatnijih promjena. Djelatnici koji su do sada biti samo u Pučkom otvorenom učilištu će se podijeliti i na knjižnicu te stoga nema potrebe za zapošljavanjem dodatnih domara, čistačica i ostalih djelatnika.

Uz četiri glasa za i jedan suzdržan Odbor za Statut i Poslovnik nakon održane rasprave usvojio je slijedeći

**Z A K L J U Č A K**

I.

Odbor za Statut i Poslovnik razmatrao je prijedlog:

a) Odluke o izdvajanju Knjižnice iz Pučkog otvorenog učilišta Ivanić-Grada

b) Odluke o osnivanju Gradske knjižnice Ivanić-Grad,

c) Odluke o imenovanju privremene ravnateljice Knjižnice Ivanić-Grada

II.

Odbor za Statut i Poslovnik daje pozitivno mišljenje o usklađenosti s pozitivnim propisima akta iz točke I. ovog Zaključka te utvrđuje prijedlog Odluke o izdvajanju Knjižnice iz Pučkog otvorenog učilišta, osnivanju Gradske knjižnice Ivanić-Grad i imenovanju privremene ravnateljice Knjižnice Ivanić-Grada.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 3.**

G. Željko Pongrac – navodi da se u suradnji s Gradom Novskom došlo do zaključka kako imamo dosta zajedničkih točaka, krenuvši od Domovinskog rata što je neraskidivo prijateljstvo jer su ljudi iz toga područja došli kod nas u izbjeglištvo. Naši su Dragovoljci, Hrvatski branitelji aktivno sudjelovali u obrani Grada Novske i oslobođenja toga dijela Republike Hrvatske.

Stoga se smatra kako je ova Povelja pozitivna za Grad Ivanić Grad kao i za Grad Novsku i primjereno je s obzirom da su naši ljudi tamo izgubili živote, na Trokutu se nalazi i naš spomenik, te nas vežu i drugi gospodarski, sportski sadržaji, a i mentalitet ljudi je vrlo sličan našem.

Odbor za Statut i Poslovnik nakon održane rasprave jednoglasno je usvojio slijedeći

**Z A K L J U Č A K**

I.

Odbor za Statut i Poslovnik razmatrao je prijedlog o prihvaćanju Povelje

prijateljstva i suradnje između Grada Novske i Grada Ivanić-Grada

II.

Odbor za Statut i Poslovnik daje pozitivno mišljenje o usklađenosti s pozitivnim propisima akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 4.**

Pod točkom razno nije bilo pitanja i prijedloga.

Dovršeno u 17.30 sati.

Zapisnik sastavila Predsjednik Odbora

Laura Voštinić Tomislav Kunovec